През следващите десетилетия графство Булон е васално на графовете на Фландрия и се управлява от членове на тяхното семейство, като за известно време към него е присъединена и южната част на Теруанския гау около Сен Пол. От средата на 10 век Булон се управлява от обособен клон на Фландърската династия. През 1066 година граф Йосташ II се присъединява към Уилям Завоевателя и играе важна роля в Норманското нашествие в Англия. Неговите синове се включват в Първия кръстоносен поход, като двама от тях, Годфрид дьо Буйон и Балдуин дьо Булон, стават крале на Йерусалимското кралство, а бъдещият граф Йосташ III се отказва от тази длъжност. През 1191 година графовете стават преки васали на френския крал.